PressReader - Oudtshoorn Courant: 2018-11-16 - Be­weer­de brand­stig­ter van­dag in hof
Be­weer­de brand­stig­ter van­dag in hof
Oudtshoorn Courant - 2018-11-16 - NEWS - HANNES VISSER
‘n Vrou wat daar­van ver­dink word dat sy reeds ver­skeie bran­de in ‘n af­tree­oord ge­stig het, is op 2 No­vem­ber in heg­te­nis ge­neem en ver­skyn van­dag in die hof vir ‘n borg­to­gaan­soek.
Die 58-ja­ri­ge Son­ja Louw, ‘n in­wo­ner van Ka­roo­p­ark-af­tree­oord, is na be­we­ring op he­ter­daad deur an­der in­wo­ners be­trap ter­wyl sy Don­der­nag­nag 1 No­vem­ber pro­beer het om ‘n buur­vrou se voor­deur aan die brand te steek.
Vol­gens ‘n be­stuurs­lid van die oord het Louw in haar huis ge­vlug na­dat sy be­trap is en ge­wei­er om die deur oop te maak toe die po­li­sie ont­bied is. Sy het glo die vol­gen­de og­gend vroeg ie­wers heen ge­ry en is met haar te­rug­keer ge­ar­res­teer.
Sy het op 5 No­vem­ber vlug­tig in die hof ver­skyn en is op van­dag se hof­rol vir ‘n borg­to­gaan­soek.
Die Oudts­hoorn Cou­rant het op 5 Ok­to­ber be­rig oor ‘n brand waar­ty­dens die hout­dek van ‘n huis langs die een waar­in Louw woon, in ‘n brand ver­nie­tig is. Die po­li­sie is die aand van die voor­val in­ge­lig dat in­wo­ners ‘n sterk ver­moe­de het dat Louw die brand so­wel as d­rie an­der klei­ne­res wat al by bu­re se hui­se ge­stig is, ver­oor­saak het. Ten spy­te van die po­li­sie se aan­hou­den­de ge­klop aan Louw se deur het sy ge­wei­er om oop te maak. Sy het on­ge­veer ‘n half­uur na­dat die brand­weer en die po­li­sie ont­trek het, by haar huis uit­ge­kom en ge­vra wat ge­beur het. Vol­gens haar het sy glad nie die ge­roes­moes ty­dens en na die brand ge­hoor nie.
Haar een buur­vrou het aan die Oudts­hoorn Cou­rant twee plek­ke ge­wys waar ie­mand die vo­ri­ge week haar voor­deur en dek aan die brand ge­steek het. Dit is by die­self­de buur­vrou se voor­deur waar Louw na be­we­ring ver­le­de Don­der­dag­aand be­trap is toe sy pro­beer het om die deur aan die brand te steek.
Vol­gens die be­stuurs­lid van Ka­roo­p­ark, wat van­dees­week met die Oudts­hoorn Cou­rant ge­praat het, be­hoort die huis waar­in Louw woon aan haar sus­ter wat tans in ‘n ver­sor­gings­oord is. Hul­le het soon­toe ver­huis na­dat ‘n ge­deel­te van die huis waar­in hul­le in Dah­li­a­straat ge­woon het on­ge­veer twee jaar ge­le­de in ‘n brand ver­woes is.
“Ons gaan be­slis Vry­dag borg­tog in die hof teen­staan, in­wo­ners voel nie vei­lig hier nie,” het hy ge­sê en by­ge­voeg dat die oord se trus­tee­raad be­sig is met stap­pe om te ver­hoed dat Louw lan­ger haar sus­ter se huis mag be­woon. “Die vei­lig­heid van ons in­wo­ners en hul­le ei­en­dom­me is ons pri­o­ri­teit.” Vol­gens hom is meer as R60 000 se ska­de reeds deur brand­stig­ting in die oord aan­ge­rig.
Fo­to: Hannes Visser
Son­ja Louw by die dek van ‘n buur­vrou wat vroeg in Ok­to­ber deur ‘n on­ver­klaar­ba­re brand be­ska­dig is.